Page 2270 of 2322 [ 92843 posts ]
Users browsing this forum: doomicus, Draehl, Google [Bot], Metallic Shock, metroplex, MRmehman, OzzyApu, wEEman33 and 15 guests Aktrise Heléne Lombard: "Gewig afskud is nie vir sissies nie!" | SARIE
Aktrise Heléne Lombard: “Gewig afskud is nie vir sissies nie!”	deur Suzette Truter
om soveel lande, kulture en tale te verken as wat ek in een leeftyd kan indruk. Die meeste goed op my bucket-lysie behels verre lande saam met my gesin en ‘n fisieke aktiwiteit soos ski, fietsry, seil, klim …
om betrokke te wees by projekte waar ek leer en werk saam met mense wat my inspireer. Die ervaring beteken soveel – dis nie net die rol wat my lok nie.
dat my kinders – Lucien (6), Marcel (4) en Ronin (2) – gesond en veilig sal wees. Ek droom dat hulle gelukkige mensies sal wees met ‘n humorsin soos hul pa, Craig (Hallowes), en ‘n passie vir die lewe en die mensdom.
Ek sou graag ‘n dogtertjie wou hê, maar ek is so gelukkig oor my drie seuntjies, en my ouma sê altyd: “My kind, jy’t net twee hande en drie kinders!”
wanneer ek in die see swem, want ek dink heeltyd daar is haaie onder my! In ‘n resies laat dit my gelukkig vinniger swem.
omdat daar so baie ouerlose kindertjies in ons land is – en die getalle groei by die dag.
Toe ek jonger was, het ek gedink die toneelbedryf gaan oor hoe hard jy werk, hoe professioneel jy is en hoe goed jy is – toe leer ek op die harde manier die belangrikste is hoe jy mense behandel, respekteer en of jy met mense oor die weg kan kom. Ek dink in enige bedryf is jou menseverhoudings die belangrikste.
Die lekkerste van aktrise-wees is om my verbeelding vrye teuels te gee. Ek is eintlik in my kop nog ‘n kind wat dress-up speel.
Gewig afskud is nie vir sissies nie. Dit verg ‘n bitter stryd met jouself, volharding, en dan as jy net ‘n rukkie nie konsentreer nie, stapel die kilo’s weer op. Ek het ‘n doel voor oë gehad en my oog op die bal gehou vir ‘n jaar en ‘n half, maar nou weer ‘n bietjie gewig aangesit. So is die lewe, soos ‘n wipplank – op en af.
My ouers het my geleer jy kan enigiets bereik as jy regtig wil. My man het my voete onder my uitgeslaan toe hy heeltyd vir my Shakespeare aangehaal het. Later het ek agtergekom dié skelm is heeltemal te slim vir sy eie beswil. Hy is ‘n ewige student, mal oor skryf en ook baie kreatief. Hy is ‘n baie ondersteunende man en ‘n fantastiese pa.
‘n Ma van seuns moet energiek wees en dis vir my lekker om saam met my drie stouterds kind te wees. Ek dink eintlik is ek ook ‘n “opvoedkundige” ma – my ma was ‘n onderwyseres en ek sien hoe skemer dit nou by my deur.
Die hele werk-ma-vrouwees-balanskwessie bly ‘n uitdaging. Daar is altyd een aspek wat aan die korste end trek, maar ek dink elke ma beleef dit. Ons kelder onsself altyd met skuldgevoelens.
7de Laan en Sandra Stutterheim was ‘n wonderlike tyd in my lewe en ek koester dit, maar nou is dit ‘n ánder wonderlike tyd en ek koester dit ook. Ek is oor niks spyt nie.
Bekendheid kom en gaan – dis so wispelturig. As jy op die kassie is, wil almal jou ken, en as jy af van die TV is, wonder almal of hulle jou dalk geken het.
Ek is jammer daar is nie genoeg ure in ‘n dag nie. As ek een ding vir my kinders kan leer, is dit: Moet jouself nooit afkraak nie – daar’s genoeg ander mense wat dit vir jou sal doen.